As alicas solen ser especies de gran mida, con qualques eixemplos que pasan d'os 2 m d'envergadura d'alas. Son cazaderas, como totas as rapinyaderas diurnas, con gran capabilidat ta envistar as presas de luent. Tienen garras potents con unglas esmoladas que fan clavar en as presas quan s'abaten sobre ellas, estando prencipal a presión que exercen con o dido pulgar ta clavar-ie a ungla más gran de totas que ye la de lo dito dido. O pico, especializau en rancar a carne, ye fuerte como corresponde a las rapinyaderas d'a suya mida.